google/wiki40b huggingface dataset:
Den russisk-svenske krig (1788–1790)

Bakgrunn

Konflikten ble startet av Gustav III av Sverige, sannsynligvis motivert av innenrikspolitiske årsaker, ettersom han antok at en kort krig ville tvinge opposisjonen til å støtte ham. Selv om han hadde oppnådd makt som enehersker og avskaffet parlamentarismen ved statskuppet i 1772, hadde han allikevel ikke politisk myndighet til å innlede krig.
Krigen kan også ha vært motivert av å erobre tilbake områder som ble tapt til Peter den store og kom mens Russland var opptatt med Den russisk-tyrkiske krig (1787-1792) på sørflanken
Vestmaktene (Storbritannia, Nederland, og Preussen) var engstelige etter en rekke russiske seire i den russisk-tyrkiske krig 1787–1792 og arbeidet for krigen i nord, slik at Katarina II av Russlands og den russiske oppmerksomheten ble avledet fra krigen i sør. Dette var bakgrunnen for at Gustav opprettet en allianse med Det osmanske rike sommeren 1788.
Samtidig fikk sjefskredderen ved Stockholmsoperaen bestilling på en rekke russiske militæruniformer, og disse ble senere brukt ved skuddvekslingen ved Puumala, en svensk utpost ved grensen mot Russland, 27. juni 1788. Dette arrangerte angrepet skapte oppstandelse i Stockholm og overbeviste den svenske riksdagen om å gi kongen tillatelse til en krig mot Russland.

Krigen

Svenskene planla opprinnelig et marineanslag mot St. Petersburg. En svensk armé skulle gå gjennom Finland, en annen armé, ledsaget av den svenske kystflåten, skulle rykke fram langs finskekysten og inn i Finskebukten; mens en tredje armé skulle seile med den svenske marinen og gå i land ved Oranienbaum for å rykke inn mot St. Petersburg.
Den russiske flåten, ledet av Samuel Greig, møtte den svenske flåten utenfor øya Hogland i Finskebukten 17. juli 1788 i slaget ved Hogland. Slaget fikk ingen avgjørende utgang, men russerne greide å hindre en svensk landgang. Siden krigen var svært upopulær i Sverige og de finske offiserene var opprørske, utløste nyhetene om nederlaget ved Hogland et opprør blant noen av de adelige hæroffiserene, kjent som Anjalaforbundet.
Det svenske angrepet mot Russland fikk Danmark-Norge til å erklære krig mot Sverige i august i overensstemmelse med landets traktatsforpliktelser overfor Russland. En norsk hæravdeling rykket snart inn i Sverige og vant et slag ved Kvistrum bro, før en fredsavtale ble inngått 9. juli 1789 etter diplomatisk innsats fra Storbritannia og Preussen. Etter press fra disse erklærte Danmark-Norge seg nøytrale i konflikten.
Til sjøs møttes de to flåtene igjen ved slaget ved Öland 25. juli 1789. Heller ikke dette slaget endte med noen klar vinner. En måned senere, 24. august, slo den svenske kystflåten den russiske i det avgjørende slaget ved Svensksund (1790), også kalt det første slaget ved Svensksund.
Christie's International real estate

Christie's International real estate er et eiendomsmeglerfirma som ble opprettet i 1987 og kjøpt av Christie-konsernet i 1995. Auksjonshuset Christie's tilhører samme konsern.  
Pr 2012 har de etablert seg i over 40 land. Fra november 2012 er Regent Eiendomsmegling norsk deltager i nettverket Christie`s International Real Estate.
Ektoderm

Ektoderm er ytterhuden på et dyr. Den dannes fra det ytre cellelaget i en gastrula. Foruten huden vil ektoderm også ingå i nervesystemet ved at epiblastceller foldes inn i fosteret etter gastrulasjonen. Differensieres til overflateektoderm (epidermis) og neuralepitel (nevroner, gliaceller, neural crest cells og ependyma i sentralnervesystemet).
Med unntak av de delene som ender opp som deler av nervesystemet, vil ektodermen bli liggende som et tynt lag utenpå organismen under fosterutviklingen. Disse cellene ender opp som hudskjelettet og den levende huden under hos leddyr og som overhuden hos virveldyr. Underhuden dannes derimot av mesodermen. Ektodermen danner også slimhinnene i munnen, anus, innsiden av nesebor, svertekjertler, hår, negler og tannemalje.
Airexpo

Airexpo, er et flystevne på Muret-Lherm lufthavn nær Toulouse som finner sted hver mai.
Airexpo er et kommersielt foretagende, organisert av to franske luftfarts universiteter (ENAC og ISAE) hvis formål er å demonstrere nye militære og sivile fly for potensielle kunder. Det er et av de mest prestisjefylte flystevner i Frankrike. Alle betydningsfulle internasjonale produsenter, så vel som militærestyrker i mange land, deltar på flystevnet.
Obrida

Utseende

Nokså små, avlange, fint hårete, svarte trebukker. Dekkvingene har gjerne et gul- eller rødaktig tverrbånd. Antennene er tynne og omtrent så lange som kroppen. Pronotum har rundede sider, dekkvingene er parallellsidige med litt opphøyde lengderibber. Beina er rødlige med klubbeformede lår.

Utbredelse

Slekten er utbredt i Australia (New South Wales og Queensland).
Warwick Davis

Biografi

Som hans offisielle internettside forteller, ble Davis skuespiller av ren tilfeldighet. Da han var 11 år gammel (i 1981) hørte hans bestemor en radioreklame som ønsket personer som var 4 fot eller kortere til Star Wars Episode VI: Jediridderen vender tilbake. Siden hun visste at han var en stor fan av Star Wars-filmene, var dette en drøm som gikk i oppfyllelse. Han skulle opprinnelig være en statist, men da Kenny Baker, som opprinnelig skulle være Wicket W. Warrick, ble syk, plukket George Lucas ut Davis som den nye Wicket etter å ha sett hvordan Davis oppførte seg som Ewok. Davis baserte sine Ewok-bevegelser på hvordan hunden hans beveget seg, og tiltet hodet fra side til side når han så noe merkelig. Et lite kjent faktum er at under produksjonen av filmen, gjorde Davis sin egen film som Wicket, en «håndokumentar», såkalt «mockumentary», som han laget ved hjelp fra assistentregissøren av Return of the Jedi, David Tomblin. Den ulanserte filmen var et fiktivt syn på hans valg om å bli skuespiller og å opptre i filmen, og hans transformasjon til Wicket the Ewok. Davis var så talentfull som Wicket at han gjentok rollen i TV-filmene Caravan of Courage: An Ewok Adventure og Ewoks: The Battle for Endor. I 1985 arbeidet han sammen med David Bowie i filmen Labyrinth.
I 1987 ble Davis innkalt til Elstree Studios i London for å møte Ron Howard og George Lucas for å diskutere et nytt filmprosjekt de kalte Willow, som ble skrevet med Davis spesielt i minne. Willow var Davis første mulighet til å opptre med ansiktet synlig. Han opptrådte sammen med Val Kilmer i filmen, som var privilegert nok til en kongelig premiere med prinsen og prinsessen av Wales.
Senere gikk han tilbake til å være med i BBCs TV-klassiker Drømmen om Narnia. I 2008 var han igjen med i en innspilling av Narnia, men da i en annen rolle.
I 1993 fikk han endelig muligheten til å spille slemming i Leprechaun, noe han virkelig hadde ønsket å gjøre.
Etter dette fikk han tre roller i Star Wars Episode I: Den skjulte trussel, som Weazel, en kortspiller som sitter ved siden av Watto på Podracet, Wald, som var Anakins kompis fra Rodian, og Yoda i scenene der han gikk.
Siden har Davis blitt kjent for rollen som «professor Pirrevimp» i Harry Potter-filmene. Han hadde også rollen som gnomen i Flirgott i den første filmen, Harry Potter og De vises stein. I Harry Potter og Ildbegeret har han igjen rollen som Pirrevimp.
I Haikerens guide til galaksen hadde han rollen som Marvin the Paranoid Android.
Prosopocoilus forficula

Utseende

En middelsstor til stor (hannene 29-74 millimeter), kraftig, halvblank, mørkbrun hjortebille. Store hanner har lange, kraftige kjever som har en eller to tenner ved roten og noen små tenner i spissen. Mindre hanner har gjerne korte, knivformede mandibler. Hodet er stort og bredt, uten påfallende kjøler eller knøler, pannen foran bredt U-formet innbuktet. Antennene har en tre-leddet vifte. Pronotum er betydelig bredere enn langt, rundet. Dekkvingene er mørkt rødbrune. Undersiden er samme farge som oversiden. Hunnen er mindre og mer oval enn hannen, uten forstørrede kjever, blank og svart.

Levevis

Larvene utvikler seg i råtne trestammer. Utviklingen tar trolig ett år. De voksne billene drikker gjerne sevje fra trær.

Utbredelse

Arten er utbredt i det nordlige Vietnam og det sørlige Kina inkludert Hainan og Taiwan.
Fosens Blad

Fosens Blad ble etablert i Trondheim i 1918 og kom ut første gang 24. mai samme år. Avisa holdt det gående til 6. mai 1941 da den ble stoppet av de tyske okkupantene.
Drivkraften bak avisa var boktrykker Edvard Chr. Ellewsen. Han ble med ett unntak Fosens Blads eneste redaktør i avisas 23 årige liv til han gikk av i 1936, 81 år gammel. Ellewsen eide også Centraltrykkeriet i Trondheim hvor avisa ble trykt. Fosens Blad var i prinsippet en uavhengig avis selv om redaktør Ellewsen var venstremann. Avisa kom først ut 2 ganger ukentlig, fra 1920 utvidet til 3.
Tanken om en lokalavis for Fosen hadde versert i 25 år. Oppfatningen i distriktet var at de store byavisene mest var opptatt av ting som angikk dem. En rekke filialekspedisjoner ble opprettet for å samle inn nyheter. Dette var handelsmenn, dampskipsekspeditører, poståpnerier og lignende.
Adresseavisen, Dagsposten, Arbeider-Avisen og Nidaros var på dette tidspunkt Trondheims aviser. Av disse var det Nidaros som hadde det beste fotfestet i bygdene utenfor byen. Særlig i Fosens ytre deler savnet folk en avis som i større grad dekket deres behov.
Fosens Blad ble kjent for å trykke fortellinger skrevet av folk ute fra distriktet. Det var mye slektsstoff, sagn og dikt. Føljetonger var det også rikelig med. I ettertid kan man undres på hvorfor ikke sensuren tidlig i krigen stoppet avisa da redaktør Mons Løvset flere ganger høylytt uttrykte sin forakt mot de tyske okkupantene.
Men – med nr. 49, tirsdag 6. mai 1941 var det brått slutt, en ny føljetong hadde nettopp begynt: «Tre mordere kommer inn» av Frank Heller.
Neste avisetablering for Fosen-området kom først i 1964 i Bjugn med lanseringen av Fosna-Folket.
Cirina forda

Utseende

En middelsstor (vingespenn 75-80 millimeter), lysbrun påfuglspinner. Hannens forvinger har litt innbuktet ytterkant slik at de blir en tanke sigdformede. Bakvingen kan ha en liten øyeflekk, forvingen i høyden en ganske liten, hvit flekk. Bakvingens bakhjørne er ofte litt vinkelaktig utstikkende.

Levevis

Som vanlig for påfuglspinnere kan larvene lever på mange ulike slags busker og trær. I likhet med flere andre Bunaeini blir larvene av denne arten samlet inn og spist i noen områder av Afrika.

Utbredelse

Arten er utbredt i det vestlige og sørlige Afrika.
Kontraktstjener

En kontraktstjener er en ufri arbeider under kontrakt som arbeider (for en spesifisert tid) for en annen person eller et selskap/korporasjon, ofte uten pengelønn, men i bytte for husly, mat, andre nødvendige artikler, utdannelse eller reise til et nytt land. Etter å ha arbeidet i den spesifiserte tiden (tradisjonelt syv år) var tjeneren så fri til dyrke land eller ta opp et eget yrke. Det engelske begrepet indentured servant kommer fra det middelalderske engelske «indenture of retainer», en kontrakt skrevet dobbelt på det samme arket, der kopiene ble separert ved å kutte langs en mønstret (tannformet, derav begret indenture, «dent» betyr tann) linje slik at tennene på de to delene senere kunne settes sammen for å bekrefte at det var ekte. Dette er den lovlige basisen for lærlingesystemet hvor praktiske yrker ble lært.
Kontraktstjeneren er noen ganger feilaktig forvekslet med ufrivillig tjenerskap eller til og med slaveri.
Zhunneng kullkraftverk

Zhunneng kullkraftverk er et kullkraftverk i Kina. Det har en installert produksjonskapasitet på 600 MW. Anlegget stod ferdigbygd i 2008.
Salvesen & Thams lokomotiv 1–3

Nr. 3 «Ohma Electra»

Lokomotiv nummer 3 ble overtatt av linjeforeningen Sanctus Omega Broderskab ved Norges tekniske høgskole (NTH), i dag Norges teknisk-naturvitenskapelige universitet (NTNU) i Trondheim. Det ankom Gløshaugen torsdag 14. september 1972 ved 15-tiden, og ble døpt «Ohma Electra» i forbindelse med Phaestum Immatricularus den 21. september.
Det står der på en 20 meter lang skinnegang av trikkeskinner og er fortsatt kjørbart, men får strøm fra en kabel festet til en skinne og ikke fra pantografen på taket.
«Ohma Electra» er, sammen med sitt søsterlokomotiv nr. 2, verdens eldste énfasede vekselstrømslokomotiv som er operative.
Linjeforeningen AF Smørekoppen har også et lokomotiv på Gløshaugen, med navn D/L «Bjørkelangen». Dette er et damplokomotiv levert til Urskog–Hølandsbanen i 1924.
Aurskog-Finstadbru Sportsklubb

Fotball

Sportsklubbens seniorlag i fotball spiller sesongen 2019 i 5.divisjon. Laget trenes av Robert Królikowski.

Håndball

Herrenes håndballag spiller sesongen 2012/13 i 5. divisjon avd. 3.

Damenes håndballag spiller sesongen 2012/13 sammen med Bjørkelangen Sportsforening og danner sammen laget BSF/AFSK og spiller i 6. divisjon avd. 3.

Svømming

Bruker blant annet kommunens svømmebasseng på 12,5 x 8,5 m ved Aursmoen Ungdomsskole til trening.

Skøyter

Aurskog IL var arrangør av Norgesmesterskapet for Senior B 1970 på Aursmoen idrettsplass.
Mohammad Reza Khanzadeh

Landslaget

Han ble tatt ut i Irans tropp til VM i fotball 2018 i Russland.
Campbell Park

Parken

Parken dekker det meste av distriktet. Den har navn etter den første lederen for Milton Keynes Development Corporation, John Campbell, baron Campbell av Eskan. Parken strekker seg fra teaterdistriktet i Central Milton Keynes til Grand Union-kanalen. Pr. 2007 er en marina under konstruksjon ved kanalen. En planlagt ny gren av kanalen, den såkalte Bedformgrenen, skal komme inn ved marinaen.
Flere boligområder med utsikt mot parken er planlagt.
Polyeten

PE-produksjon i Norge

Polyetylen produseres av Ineos ved Rønningen industripark i Bamble (tidligere Borealis Rønningen).
Lars Lillo-Stenbergs diskografi

Lars Lillo-Stenbergs diskografi er en oversikt over Lars Lillo-Stenbergs plateutgivelser fra 1985.
Ontarios flagg

Ontarios flagg er en red ensign etter britisk mønster og har provinsens våpenskjold i flaggdukens frie ende. Flagget er i forholdet 1:2. Det ble fastsatt av provinsforsamlingen 14. april 1965.
Provinsen Ontarios våpenskjold viser tre gule lønneblad i grønt felt med et hvitt skjoldhode hvorpå et rødt kors. Skjoldhodets (Georgskors) viser tilknytningen til England. Våpenet ble opprinnelig godkjent av dronning 
Victoria 26. mai 1868.

Viseguvernørens flagg

Kronens representant i provinsen, viseguvernøren, fører et blått flagg med kronet provinsvåpen innsatt i en krans av gule lønneblader. Viseguvernørens flagg ble innført 27. juni 1981.
Vellenes Fellesorganisasjon

Historie

Vellenes Fellesorganisasjon ble opprettet som et resultat av at Norges Velforbund gikk konkurs i 2010. Tanken var at velforeningene skulle fortsette å få det tilbud og den servicen som en fellesorganisasjon kan gi. Stiftelsesmøte ble avholdt 23. mars i Oslo med  30 foreninger til stede. Et konkurrerende forbund, VELforbundet ble dannet i mai samme år og fram til 2016 eksisterte forbundene side ved side. I 2016 fusjonerte de to forbundene og  medlemmene i VELforbundet ble opptatt i Vellenes Fellesorganisasjon som fra da av er den eneste fellesorganisasjonen for nærmiljø- og velforeninger i Norge.

Styring og ledelse

Landsmøtet er organisasjonens høyeste organ og møtes 1 gang i året, til vanlig i første del av mars måned. Det velges leder og styremedlemmer. Styret har ansvar for den løpende virksomheten i Vellenes Fellesorganisasjon i landsmøteperioden.
San Onofre kjernekraftverk

San Onofre kjernekraftverk (engelsk: San Onofre Nuclear Generating Station, forkortet SONGS)  er et kjernekraftverk som produserer elektrisk kraft ved kysten av  Stillehavet sør for byen San Clemente i San Diego County, i den sørlige delen av delstaten California i det sørvestre USA. Kjernekraftverkets reaktorer ble godkjent for igangsetting i hnhv 1983 og 1984. Installert maksimal effekt er 2 150 MW, og årsproduksjonen i 2007 var på om lag 17,20 TWh elektrisk kraft.
Anlegget eies av Southern California Edison. Det har i alt to reaktorer som er i operativ drift, hver med maksimalt ca. 1 0750 MW effekt. Etter dagens konsesjoner skal reaktorenes produksjon opphøre i hnhv februar 2022 og november 2022. Etter en rekke tekniske problemer ble anlegget besluttet nedlagt juni 2013.
Total E&P Norge Contracts

Total E&P Norge Contracts er et bedrift som driver med olje og gass. Bedrften ble startet opp på midten av 1980-tallet. På den tiden var Total E&P Norge Contracts tre forskjellige bedrifter som etterhvert valgte å slå se sammen til en stor bedrift.
Sammenslåingen av de tre bedrfitene startet i 2000, og ble fullført i desember 2001.
Löberöd

Löberöd er et tettsted i Eslöv kommune og Höör kommune i Skåne län i Sverige. I 2010 hadde tettstedet 1 127 innbyggere, hvorav 1 116 i Eslöv kommune og 11 i Höör.

Historie

Stasjonssamfunnet Löberöd, beliggende i Frosta härad, dæværende Malmöhus län, oppstod etter byggingen av Ystad-Eslövs järnväg (YEJ), som ble ferdigstilt i 1866.
YEJ ble overtatt av staten i 1941 og persontrafikken på strekningen Tomelilla-Löberöd-Eslöv opphørte i 1981 (godstrafikken ble nedlagt allerede i 1975). 
I 1899 ble Löberöds municipalsamhälle etablert, det var delt mellom kommunene Hammarlunda og Högseröd. Som en kuriositet kan nevnes at stedets idrettsplass, som lå i umiddelbar nærhet til tettstedet lå i Gudmuntorp kommune. I 1952 ble Löberöd kommune dannet gjennom sammenslåing av av Hammarlunda, Högseröd og Harlösa kommuner, hvoretter municipalsamhället ble oppløst ved årsskiftet 1954/55. Siden 1971 tilhører Löberöd Eslöv kommune. En kilometer vest for Löberöd ligger Löberöds slott.
Angus McLaren

Tidligere karriere

Angus McLaren gikk på University of Victoria der han studerte musikk, dans og drama i tre år.
Sauðárkrókur lufthavn

Sauđárkrókur lufthavn (IATA:SAK, ICAO:BIKR) er en flyplass ved byen Skagafjörđur, Island
Parachirida

Utseende

Middelsstore, bredt ovale, blanke, brungule (i alle fall på døde eksemplarer) skjoldbille, den midtre delen mer eller mindre mørk. Antennene er trådformede og middels lange. Pronotum og dekkvingene er utvidet framover og mot sidene og dekker hode, antenner og bein. Pronotum er rundet, dekkvingenes "skuldre" noe framskytende. Dekkvingenes er grovt og spredt punktert.

Levevis

Både larvene og de voksne (imago) billene lever av å spise blad på næringsplanten. De voksne (imago) sitter tett inntil planten og det store flate halsskjoldet og dekkvingene gjør at billen kan være svært vanskelig å oppdage, og det er vanskelig for rovdyr å nå den sårbare undersiden. Larvene gjemmer seg gjerne under et tak av gammel avføring og planterester som er festet til den fremoverbøyde bakkroppsspissen. Artene kan finnes på planter i vindelfamilien.

Utbredelse

Slekten er vidt utbredt i Sør-Amerika.
Lofotmuseet

Lofotmuseet ligger i det tidligere fiskeværet Storvågan ved Kabelvåg i Lofoten. Museet ble grunnlagt i 1976 og er en del av Museum Nord og Kystverkmusea. Anlegget består av en væreiergård med våningshus fra 1815, gårdsbygninger, rorbuer, naust med nordlandsbåter og hage med historiske stauder. Museet har i tillegg utstillinger om lofotfisket, havner og fyr langs kysten og om middelalderbyen Vágar som lå like ved museumsområdet.
Corumbá (elv)

Corumbá (portugisisk: Rio Corumbá) er den viktigste elva i Sentralplatå-regionen i Brasil. Kildeområdet ligger i Montes de Pireneus, nær Pirenópolis i delstaten Goiás, nær grensa til Distrito Federal og Brasília. Elva er 567 km lang, og de viktigste sideelvene er Descoberto og São Bartolomeu, som begynner i Distrito Federal.
Fra utspringet nær Corumbá de Goiás, hvor den danner spektakulære fosser, renner Corumbá først mot sørøst, deretter sørover, passerer nær Pires do Rio og Caldas Novas, og munner ut i Itumbiara-reservoaret i elva Paranaíba, ei sideelv til Paraná.
Ved Caldas Novas er Corumbá oppdemt og danner et stort reservoar kalt Corumbásjøen. Det er også flere andre vannkraftverk i elva, hvorav det største er Corumbá IV, som ble satt i drift i 2006.
The Pet Sounds Sessions

Sporliste

Alle sangene er skrevet av Brian Wilson og Tony Asher, unntatt hvor annet er notert.
10 Cloverfield Lane

Sammendrag

Etter en krangel med sin forlovede, begynner Michelle en kjøretur gjennom delstaten Louisiana. Hun skrur på radio, og hører om vedvarende strøm-brudd i flere storbyer over hele USA. Michelle havner i en bil-ulykke, hvor hun slår hodet og er bevisstløs. Hun våkner opp i en bunker, lenket til en vegg. En mann ved navn Howard dukker opp, og sier at et angrep av ukjent opprinnelse har funnet sted. Han hadde tatt henne til en bunker, etter å ha funnet henne ved veien. 
Michelle møter Emmett, en annen overlevende, som også var vitne til det utenomjordiske angrepet - og som flyktet til Howard`s bunker. Ettersom tiden går, begynner de å tilpasse seg livet i bunkere under jorden. Men Michelle og Emmett innser etter hvert at Howard er drapsmann, og farlig. De planlegger å flykte fra Howard og den underjordiske bygningen. Men Howard oppdager dem. Han påstår at det er farlige romvesen utenfor, som kommer til å drepe dem alle.
Augrabies (slekt)

Utbredelse

Slekten er utbredt i Sør-Afrika.
Flå stavkirke

Flå stavkirke stod på Ve (gnr. 9), på østsiden av Hallingdalselva, mens dagens Flå kirke ble oppført ved Vold (gnr. 25) på vestsiden i 1858.
Det er få skriftlige skriftlige vitnesbyrd som kan bidra til en presis datering av kirken, men Lorentz Dietrichson daterer kirken til nokså nær 1200 på grunnlag av ornamentikken. Det synes som om Flå hadde egen prest og prestegård i middelalderen, men det antas at det kan ha vært slutt på dette i senmiddelalderen, siden det kun finnes én henvisning til prest (i 1499) og denne ikke er navngitt. Etter reformasjonen var kirken anneks til Nes. Den ble som andre solgt på auksjon i 1723, og ved en besiktigelse i 1740 er den omtalt som Wees. Kirken havnet på kommunens hender i 1816.
Stavkirken var opprinnelig en midtmastkirke med rektangulært skip og smalere kor med apsis. Den hadde takrytter på mønet og var omgitt av en svalgang. I 1685 ble apsis og korets østvegg samt svalgangen rundt disse revet, og koret ble forlenget østover. Koret ble revet i 1707, og kirken ble ombygget til korskirke og fikk nytt kor. Ny kirke ble så oppført på et nytt sted i 1858 på grunn av problemer med det gamle kirkestedet: Elven gravde seg innover på kirkegården og skapte problemer i 1665, 1675 og 1685. Den tidligere kirketomten er pløyd opp til åker.
Bare skipet var i stavverk da kirken ble revet, og utseendet og beskaffenheten er kjent fra oppmålinger og skisser tegnet av Georg Bull, som begrenset seg til denne delen og utelot senere, sekundære bygningsdeler. Skipet var ca. 6,55 m langt og 5,25  m bredt. Kirken skal ha vært svært trang og hadde veggfaste benker samt pulpiturer, ifølge Bulls oppmåling. Andre detaljer er tolket ut av regnskaper og besiktigelsesrapporter.

Gjenstander fra stavkirken

Vestportalen fra stavkirken er bevart i Oldsaksamlingen. Den føyer seg inn i Sogn-Valdres-tradisjonen og har ranke- og dyreornamentikk. En eldre altertavle er tapt, mens et alterbilde fra 1736 ble overført til den nye kirken. Prekestol og døpefont er gått tapt. En messehagel fra 1653 er å finne i Hallingdal Museum.